CELEX: 62013CN0327
Language: el
Date: 2013-06-17 00:00:00
Title: Υπόθεση C-327/13: Αίτηση προδικαστικής αποφάσεως, την οποία υπέβαλε το cour d'appel de Bruxelles (Βέλγιο) στις 17 Ιουνίου 2013 — Burgo Group SpA κατά Illochroma SA, υπό εκκαθάριση, και Jérôme Theetten, ως εκκαθαριστή της εταιρίας Illochroma SA

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/9
            
         Αίτηση προδικαστικής αποφάσεως, την οποία υπέβαλε το cour d'appel de Bruxelles (Βέλγιο) στις 17 Ιουνίου 2013 — Burgo Group SpA κατά Illochroma SA, υπό εκκαθάριση, και Jérôme Theetten, ως εκκαθαριστή της εταιρίας Illochroma SA
   (Υπόθεση C-327/13)
   (2013/C 226/17)
   Γλώσσα διαδικασίας: η γαλλική
   
      Αιτούν δικαστήριο
   
   Cour d'appel de Bruxelles
   
      Διάδικοι στην υπόθεση της κύριας δίκης
   
   
      Εκκαλούσα: Burgo Group SpA
   
      Εφεσίβλητοι: Illochroma SA, υπό εκκαθάριση, Jérôme Theetten, ως εκκαθαριστής της εταιρίας Illochroma SA
   
      Προδικαστικά ερωτήματα
   
   Έχει ο κανονισμός (ΕΚ) 1346/2000 του Συμβουλίου [της 29ης Μαΐου 2000] (1), περί των διαδικασιών αφερεγγυότητας, ιδίως στα άρθρα 3, 16, 27, 28 και 29 αυτού, την έννοια ότι:
   
               α)
            
            
               «η εγκατάσταση» στην οποία γίνεται αναφορά στο άρθρο 3.2 πρέπει να νοηθεί ως υποκατάστημα του οφειλέτη σε βάρος του οποίου έχει κινηθεί η κύρια διαδικασία και δεν επιτρέπει, στο πλαίσιο της ταυτόχρονης εκκαθάρισης περισσότερων εταιριών που ανήκουν στον ίδιο όμιλο, να αποτελέσουν οι τελευταίες αντικείμενο δευτερεύουσας διαδικασίας στο κράτος μέλος στο οποίο έχουν την έδρα τους, λόγω του ότι διαθέτουν νομική προσωπικότητα;
            
         
               β)
            
            
               το πρόσωπο ή η αρχή που νομιμοποιείται να ζητήσει την έναρξη δευτερεύουσας διαδικασίας πρέπει να έχει την κατοικία ή την έδρα του εντός του κράτους μέλους από τα δικαστήρια του οποίου ζητείται αυτή η διαδικασία ή αυτό το δικαίωμα πρέπει να επιφυλάσσεται για όλους τους υπηκόους της Ένωσης, στο βαθμό που αποδεικνύουν την ύπαρξη νομικού δεσμού με τη συγκεκριμένη επιχείρηση;
            
         
               γ)
            
            
               όταν η κύρια διαδικασία αφερεγγυότητας είναι διαδικασία εκκαθαρίσεως, η έναρξη δευτερεύουσας διαδικασίας αφερεγγυότητας μιας επιχειρήσεως μπορεί να διαταχθεί μόνον εάν ανταποκρίνεται σε κριτήρια σκοπιμότητας τα οποία επαφίενται στην κρίση του δικαστηρίου του κράτους μέλους ενώπιον του οποίου εισάγεται η δευτερεύουσα διαδικασία;
            
         
      (1)  ΕΕ L 160, σ. 1.